คลังส่งหนังสือเรียกค่าเสียหายจำนำข้าวให้ยิ่งลักษณ์แล้ว
รมช.คลังลงนามคำสั่งเรียกค่าเสียหายโครงการรับจำนำข้าว 3.5 หมื่นล้านบาทจากน.ส.ยิ่งลักษณ์พร้อมส่งให้แล้ว
20 ต.ค. 2559

รมช.คลังลงนามคำสั่งเรียกค่าเสียหายโครงการรับจำนำข้าว 3.5 หมื่นล้านบาทจากน.ส.ยิ่งลักษณ์พร้อมส่งให้แล้ว
เมื่อวันที่ 20 ต.ค. ผู้สื่อข่าวรายงานว่า นายวิสุทธิ์ ศรีสุพรรณ รมช.คลัง ได้ลงนามในคำสั่งทางปกครองตามอำนาจของพล.อ.ประยุทธ์ จันทรโอชา นายกรัฐมนตรี  เกี่ยวกับการชดใช้ค่าเสียหายที่เกิดจากโครงการรับจำนำข้าว ของ น.ส.ยิ่งลักษณ์ ชินวัตร อดีตนายกรัฐมนตรีแล้ว และได้ให้เจ้าหน้าที่ทำการจัดส่งเอกสารลงทะเบียนไปถึง น.ส.ยิ่งลักษณ์ แล้ว ซึ่งตามขั้นตอนและเวลาเชื่อว่าไม่เกินวันที่ 20 ต.ค. น.ส.ยิ่งลักษณ์จะได้รับหนังสือดังกล่าว
สำหรับสาระสำคัญของคำสั่งดังกล่าวเป็นการชี้แจงข้อกล่าวหาและความเสียหายที่เกิดจากโครการรับจำนำข้าว ที่คณะกรรมการพิจารณาความผิดทางละเมิดมีมติให้ น.ส.ยิ่งลักษณ์ ต้องชดใช้ความเสียหายที่เกิดขึ้นให้แก่กระทรวงการคลังเป็นเงิน 35,717,273,028 ล้านบาท ภายใน 30 วันนับตั้งแต่วันที่ได้รับแจ้งคำสั่งนี้ หากเกินกำหนดเวลาดังกล่าวกระทรวงการคลังจะดำเนินมาตรการทางปกครองตามมาตรา 57 แห่ง พรบ.วิธีปฎิบัติทางปกครอง พ.ศ.2539 ต่อไป 
อย่างไรก็ตาม หากอดีตนายกรัฐมนตรีไม่เห็นด้วยกับคำสั่งให้ชดใช้ดังกล่าว ก็สามารถร้องคดีต่อศาลปกครองได้ภายใน 90 วันนับแต่วันรับคำสั่งดังกล่าว